विस्मृति के इस दौर में उन्नीसवी सदी तक आते आते हम भारत के प्रति कृतज्ञ नहीं रह सके ! उसके भारतवर्ष क स्वरुप को हमने खोना प्रारम्भ किया और विश्वजननी, जगतगुरु का सिंहासन हिल गया ! भारत के मैकाले-मानस पुत्रों से माता का सम्बन्ध शिथिल होना प्रारम्भ हुआ ! यह ‘स्व’ के ह्रास होने का दुखद समय था ! १९वी शताब्दी के आरम्भ में ईसाई मत ने इस्लाम की विध्वंसक/ धर्मांतरण परंपरा को बढाते हुए सनातन विचारों पर गहरी कील ठोकनी प्रारम्भ की, मौलिक सिद्धांतों पर पड़े आघातों के कारण प्रतिक्रया रूप में हिन्दू एकता ने जन्म लिया ! इसके फलस्वरूप ‘भारत धर्म महामंडल’ की स्थापना बंगदेशी स्वामी ज्ञानानंद जी ने की जिसमे तीन उद्धेश्य रखे गए : ‘हिंदुत्व की एकता और उत्थान; दो- इस कार्य के सम्पादन के लिए उपदेशकों का संगठन; तीन- हिन्दू धर्म के सनातन तत्वों के प्रचारार्थ उपयुक्त साहित्य का निर्माण !’ यह बहुत महत्वपूर्ण दौर था जब हमें सनातन परम्परा के, आर्य परम्परा के, हिन्दू जीवन मूल्यों के संरक्षण के लिए संघर्ष करना पड़ रहा था !